stanford-oval/wikipedia huggingface dataset:
Resiina
Resiinatyypit > Moottoriresiina

Moottoriresiinalla tarkoitetaan raskaampaa, yleensä nelipyöräistä laitetta, jota ei ole tarkoitus siirtää pois kiskoilta. Moottoriresiinoissa on yleensä ollut myös umpinainen korirakenne. Moottoriresiina liikkuu junaliikenteen seassa noudattaen samoja sääntöjä kuin junaliikenteessä.
Resiinatyypit > Panssariresiina

Keski- ja Itä-Euroopassa ja Kaukoidässä käytettiin 1920–50-luvuilla sotilaskäytössä panssaroituja moottoriresiinoita. Niitä valmistettiin muun muassa Neuvostoliitossa, Saksassa, Tšekkoslovakiassa ja Puolassa. Panssariresiina oli joko itsenäinen tai sitten eräänlainen raidelavetti, joka kuljetti pientä panssarivaunua kiskoilla ja sai voimansa sen moottorista.
Osa oli panssariautoja, joissa kumipyörät oli korvattu raidepyörillä.
Panssariresiinoita käytettiin panssarijunien etu- ja jälkitiedustelijoina, tai itsenäisesti esimerkiksi partisaanien torjumiseksi.
Resiinatyypit > Muut resiinatyypit

Turisti- ja elämysrautatiematkailua varten on rakennettu myös erilaisia ja mitä erikoisimpia resiinatyyppejä. Näistä esimerkkeinä ovat erilaiset usean hengen polkuresiinat sekä penkeillä varustetut "ulkoiluresiinat".
Resiinaliikunta

Resiinoita on mahdollista käyttää elämysmatkailutyyppiseen liikuntaan lähinnä vain junaliikenteeltä suljetuilla rataosilla.
Suomessa resiinaliikuntaa on mahdollisuus harrastaa Haapamäki–Pori-radan suljetuilla osuuksilla ja Jokioinen–Humppila-radalla. Matkailuyrittäjät ja yhdistykset vuokraavat resiinoita. Myös Jokioisten museorautatie hankki kesäksi 2010 neljä uutta pumppuresiinaa Virosta nimenomaan resiinaretkiä varten. Nuorisokeskus Marttinen järjestää ohjattuja resiinaretkiä suljetulla rataosuudella Virroilla. Toiminnassa käytetään kolmipyöräresiinoita.
Resiinaralli oli vuonna 1986 alkanut leikkimielinen liikuntakilpailu, jossa joukkueet ajoivat viikon ajan vähäliikenteisillä radoilla eri puolilla Suomea. Yöpymis- ja taukopaikoilla järjestettiin erilaista viihdeohjelmaa. Viimeinen Resiinaralli oli vuonna 2007[lähde? ].
Aiheesta muualla

Kuvia tai muita tiedostoja aiheesta Resiina Wikimedia Commonsissa
Rihmakiduksiset

| Rihmakiduksiset |
| --- | --- |
 Limaria fragilis
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Simpukat Bivalvia
Alaluokka::  Rihmakiduksiset Pteriomorphia  Beurlen, 1944
Synonyymit
 Filibranchia 
Katso myös
   Rihmakiduksiset Wikispeciesissä   Rihmakiduksiset Commonsissa 
Infobox OKNimi-testi OK: 
Rihmakiduksiset (Pteriomorphia, syn. Filibranchia) on yksi simpukoiden (Bivalvia) luokan alaluokista. Siihen luetaan muun muassa arkkisimpukat (Arcidae) ja samettisimpukat (Glycymerididae), jotka kuuluvat rivihampaisten lahkoon (Arcida, syn. Taxodonta), sekä viilasimpukat (Limidae), sinisimpukat (Mytilidae), osterit (Ostreidae) ja kampasimpukat (Pectinidae), jotka aiemmin luokiteltiin epäparisimpukoiden eli epäparisten lahkoon (Anisomyaria), mutta jotka nykyään luetaan omiin lahkoihinsa. Lisäksi alaluokassa on useita sukupuuttoon kuolleita heimoja ja lahkoja.
Luokittelu

Alaluokka: Rihmakiduksiset (Pteriomorpha)
Lahko: Rivihampaiset (Arcida)
Lahko: †Colpomyida
Lahko: †Cyrtodontida
Lahko: Limida
Lahko: †Myalinida
Lahko: Mytilida
Lahko: Ostreida
Lahko: Pectinida
Heimo: †Ischyrodontidae
Heimo: †Matheriidae
Heimo: †Myodakryotidae
Rihmakrotti

| Rihmakrotti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Krottikalat Lophiiformes
Heimo::  Rihmakrotit Caulophrynidae
Suku::  Caulophryne
Laji::  jordani
Kaksiosainen nimi
 Caulophryne jordani  Goode & Bean, 1896 
Katso myös
   Rihmakrotti Wikispeciesissä   Rihmakrotti Commonsissa 
Infobox OKNimi-testi OKIUCN-testi OK: 
Rihmakrotti eli rihmaeväkrotti (Caulophryne jordani), jota tavataan kaikissa valtamerissä 1 510 metrin syvyyteen asti on tyypillinen syvänmeren krottikala pyöreine ruumiineen ja suurine kitoineen. Ominaispiirteisiin kuuluvat myös pitkiksi rihmoiksi venyneet selkä- ja peräevän ruodot. Sukupuolet on helppo erottaa toisistaan. Naaras voi kasvaa 20 cm:n pituiseksi ja koiras 1,6 cm:n pituiseksi. Täysikasvuisilta naarailta puuttuvat vatsaevät ja koiraaltakin ne surkastuvat kun se pureutuu kiinni naaraaseen. Kohdatessaan naaraan koiras pureutuu siihen loppuiäkseen kiinni jolloin sen kaikki elimet sukupuolielimiä lukuun ottamatta surkastuvat ja se saa ravintonsa naaraan verenkierrosta.
Ravinto

Rihmakrotti on kaikkiruokainen, sille kelpaavat kaikki eläimet jotka vain mahtuvat suuhun.
Valtaventtiili

Ulkoinen valtaventtiili Ojakkalan–Olkkalan rautatien veturi n:o 3: ssa
Höyrykuvun sisälle sijoitettu valtaventtiili Hr 1 1003 -veturissa
Valtaventtiili on höyryveturin päätoimintaventtiili, jonka avulla veturin tehoa ja nopeutta säädetään.
Venttiilin yhdistää kattilaan tai tulistimen laatikkoon valtaputki.
Käyttökuntoisista höyryvetureista Kovjoella liikennöivässä Ojakkalan–Olkkalan rautatien veturi n:o 3:ssa (Orenstein & Koppel 7325/1920, 0-6-0wt) on ulkopuolinen, höyrykuvun oikealle puolelle kattilan päälle asennettu valtaventtiili, jolloin valtaputken saattoi jättää kokonaan pois tai se typistyi lyhyeksi yhdysputkeksi kuvun ja venttiilin välille.
Rakennetta käytettiin pääasiassa 600 mm märkähöyrykalustossa tilan säästämiseksi ja huollon helpottamiseksi, joskin niitä asennettiin jonkin verran myös 750 mm kalustoon. Esimerkiksi Kausalan–Leininselän rautatien molemmissa vetureissa ja niiden kanssa samanlaisissa Harvialan metsäradan ja Åminneforsin teollisuusradan ykkösvetureissa oli sellainen. 
Osaltaan tämä johtui siitä että Orenstein&Koppel –tehdas käytti pitkään samaa kattilamallia kaikkien eri kapearaideleveyksien vetureissaan. Vasta 30-luvulla valmistuneissa vetureissa (esimerkiksi Åminnefors 2, Orenstein & Koppel 12782/1936, 0-6-0wt) on sisäinen valtaventtiili.
Ulkoinen valtaventtiili voitiin sijoittaa myös höyrykuvun eteen; silloin sen käyttötanko kulkee erillistä putkea pitkin höyrykuvun läpi. Tällainen valtaventtiilirakenne on muun muassa Suomen vanhimmassa kapearaideveturissa, Fiskarsin Krauss-veturissa.
Suomessa rakennetuissa vetureissa valtaventtiili oli lähes aina sisäinen.
Rapidfire

Rapidfire oli losangelesilainen yhtye, jonka laulajana toimi Guns N’ Rosesin laulaja Axl Rose ennen kuin hän siirtyi laulamaan Hollywood Rose -yhtyeeseen.
Jäsenet

Axl Rose: laulu
Kevin Lawrence: kitara
Mike Hammernik: basso
Chuck Gordon: rummut
Demo

Bändi nauhoitti demon vuonna 1983.
Ready to Rumble
All Night Long
The Prowler
On the Run
Closure
Työtodistus

Työtodistus on työsuhteen päättyessä työntekijän pyynnöstä hänelle annettava todistus työsuhteesta, joka sisältää vähintään työnantajan ja työntekijän nimen, työsuhteen alku- ja loppuajan. Lisäksi siinä on työnantajan edustajan allekirjoitus sekä mahdolliset leimat.
Työnantaja ei voi kieltäytyä antamasta työtodistusta, ja hänet voidaan velvoittaa siihen sakon uhalla, mutta velvollisuus koskee vain suppeasisältöistä todistusta. Työntekijän pyytämättä siihen ei saa merkitä arvolauseita eli työsuhteen päättymisen syyn tai arvion työntekijän työtaidosta tai käytöksestä. Rangaistavaksi merkintä tulee kuitenkin vain, jos se on sisällöltään negatiivinen, vaikka se pitäisi paikkansa.
Työtodistukseen voidaan sisällyttää työntekijän pyynnöstä myös työsuhteen päättymisen syy (esimerkiksi tuotannollis-taloudelliset syyt) sekä arviointiosio, johon työnantaja arvioi työntekijän käytöstä ja työtaitoa. Arvioinnin sisältävää todistusta kutsutaan laajaksi työtodistukseksi.
Työnantaja on velvollinen antamaan työntekijälle työtodistuksen myös työsuhteen päättymisen jälkeen 10 vuoden ajan. Laajaa työtodistusta ei kuitenkaan tarvitse enää 5 vuoden jälkeen antaa ellei työnantaja itse niin halua.
Työnantajalla ei ole velvollisuutta antaa työtodistusta työsuhteen jatkuessa eli niin sanottu "välitodistusta", vaan vasta työsuhteen päättyessä.
Työtodistukseen ei saa merkitä poissaoloja tai perhevapaita eikä äitiyslomaa.
Työtodistusta yleensä tarvitaan haettaessa seuraavaa työpaikkaa tai todistaakseen olevansa työtön esimerkiksi työ- ja elinkeinotoimistossa. Työtodistusmalleja löytyy muun muassa eri tekstinkäsittelyohjelmien asiakirjamalleista sekä internetpalveluista.
Rihmasara

| Rihmasara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  eburnea
Kaksiosainen nimi
 Carex eburnea  Boott 
Katso myös
   Rihmasara Wikispeciesissä   Rihmasara Commonsissa 
Infobox OKNimi-testi OK: 
Rihmasara (Carex eburnea) on sarakasvien (Cyperaceae) heimoon, sarojen (Carex) sukuun kuuluva kasvilaji, joka kasvaa metsissä ja pensastomailla.
Rihmasara kasvaa noin 30 cm korkeaksi. Sen varret kasvavat mättäinä maan alla suikertavasta juurakosta. Mättäät muodostuvat varsien lisäksi kuolleista, edellisvuotisista lehdistä sekä lehtien tyvitupista. Lehdet kasvavat varren tyveltä tai alaosista ja ovat rihmamaisia. Rihmasaran kukintona on kolmesta tai neljästä tähkästä koostuva tähkistö. Ylin tähkä koostuu hedekukista ja voi jäädä piiloon alempien, emikukista koostuvien tähkien varjoon. Emitähkät ovat vaaleita tai kalvaanruskeita. Kussakin emitähkässä on kahdesta kuuteen pullakkoa. Pullakot ovat vaaleanvihreitä, mutta muuttuvat kasvukauden kuluessa tummanruskeiksi. Emikukat ovat kolmiluottisia.
Aiheesta muualla

Laji.fi: Rihmasara (Carex eburnea)
ITIS: Carex eburnea (englanniksi)
United States Department of Agriculture (USDA): Carex eburnea (englanniksi)
Valvontalautakunta

Valvontalautakunta tarkoittaa seuraavia asioita:
Suomen Antidopingtoimikuntaan kuuluva riippumaton elin
Suomen Asianajajaliiton yhteydessä toimiva riippumaton valvontayksikkö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valvontalautakunta”, voi hakea sivunnimihaulla, laajalla sivunnimihaulla tai tekstihaulla.
Raven

| Raven |
| --- | --- |

Tiedot
Toiminnassa:  1975–2001, 2006–
Tyylilaji:  heavy metal, speed metal
Kotipaikka:   Newcastle, Yhdistynyt kuningaskunta
Laulukieli:  englanti
Jäsenet:  John Gallagher, laulu, basso (1975–)  Mark Gallagher, kitara (1975–)  Joe Hasselvander, rummut (1988–) 
Entiset jäsenet:  Rob "Wacko" Hunter, rummut (1979–1988)  Paul Bowden, kitara (1975–1979)  Sean Taylor, rummut (1977–1979)  Pete Shore, kitara (1979–1980)  Mick Kenworthy, rummut (1976–1977)  Paul Sherrif, rummut (1975–1976) 
Levy-yhtiö:  Combat Records   Megaforce   Atlantic Records   Neat Records  
Aiheesta muualla
www.ravenlunatics.com
Infobox OKNimi-testi OK: 
Raven on Newcastlessa vuonna 1974 perustettu brittiläinen heavy metal -yhtye, joka on vaikuttanut NWOBHM-suuntauksen syntymiseen. Yhtye on julkaissut kolmetoista studiolevyä.
Historia

Yhtyeen perustivat veljekset John (laulaja ja basisti) ja Mark (kitaristi) Gallagher. Toisena kitaristina oli Paul Bowden. Rummuissa ensimmäisellä keikalla oli Paul Sherrif, Mick Kenworthy tuli pian hänen tilalleen. Ravenin ensimmäinen albumi, Rock Until You Drop, julkaistiin vuonna 1981. Toisen levyn, Wiped Out (1982), julkaisun jälkeen, Raven teki sopimuksen yhdysvaltalaisen Megaforce Recordsin kanssa.  Yhtye teki ensimmäisen Yhdysvaltojen kiertueen ja esiintyi muun muassa yhtyeiden Anvil, Riot V.  Metallica, Exodus ja Anthrax kanssa kolmannen levyn, All for One, jälkeen.
Raven muutti New Yorkiin ja teki sopimuksen Atlantic Recordsin kanssa vuonna 1985. Tätä seuranneet levyt Stay Hard ja The Pack Is Back olivat kaupallisia menestyksiä mutta monet yhtyeen fanit pitivät niitä liian siloiteltuna aikaisempiin levyihin verrattuna. Life's a Bitch levyllä yhtye palasi juurilleen.
Yhtye julkaisi levyn Nothing Exceeds Like Excess uuden rumpalin Joe Hasselvanderin kanssa vuonna 1988. Yhdeksänkymmentäluvulla se julkaisi kolme levyä Architect of Fear (1991), Glow (1994) ja Everything Louder( 1997). Yhtye teki kiertueita Euroopassa, Japanissa ja Yhdysvalloissa aina vuoteen 2001 saakka, jolloin Mark Gallagher loukkaantui vakavasti ja yhtye jäi tauolle viideksi vuodeksi.
Gallagherin toivuttua yhtye palasi yhteen vuonna 2006 ja seuraava levy, Walk Through Fire, ilmestyi vuonna 2006. Yhtye oli Metallican konsertin lämppärinä vuonna 2014 São Paulossa, Braziliassa. Yhtyeen komastoista levy, ExtermiNation, ilmestyi vuonna 2015.
Jäsenet

Mark Gallagher – kitara (1974–)
John Gallagher – laulu, bassokitara (1974–)
Joe Hasselvander – rummut (1988–)
Jäsenet > Entiset jäsenet

Paul Bowden – kitara, taustalaulu (1974–1979)
Paul Sherrif – rummut (1975–1976)
Mike "Mick" Kenworthy – rummut (1976–1977)
Sean Taylor – rummut (1977–1979)
Pete Shore – kitara, taustalaulu (1979–1980)
Rob "Wacko" Hunter – rummut (1979–1987)
Diskografia

Rock Until You Drop (1981,  Neat Records)
Wiped Out (1982,  Neat Records)
All for One (1983,  Neat Records)
Stay Hard (1985,  Atlantic Records)
The Pack Is Back (1986,  Atlantic Records)
Life's a Bitch (1987,  Atlantic Records)
Nothing Exceeds Like Excess (1988,  Combat Records)
Architect of Fear (1991,  Steamhammer)
Glow (1994,  SPV GmbH)
Everything Louder (1997,  SPV GmbH)
One for All (2000,  Megaforce Records)
Walk Through Fire (2009,  King Records)
ExtermiNation (2015)
Metal City (2020)
Leave ‘Em Bleeding (2022)
All Hell's Breaking Loose (2023)
Aiheesta muualla

Kuvia tai muita tiedostoja aiheesta Raven Wikimedia Commonsissa
Rex mundi

| Rex Mundi Antipope |
| --- | --- | --- |

Studioalbumin tiedot
 Äänitetty : 2021–2022
 Julkaistu: 28. lokakuuta 2022
 Formaatti: CD
 Tuottaja(t): Antipope
 Tyylilaji: heavy metal, black metal, death metal, progressiivinen metalli
 Kesto: 56.35
 Levy-yhtiö: Moribund Records
Antipopen muut julkaisut
| Apostle of Infinite Joy 2020 | Rex Mundi 2022 |   |
Rex Mundi on suomalaisen metalliyhtye Antipopen kuudes studioalbumi, joka julkaistiin 28. lokakuuta 2022.  Levyn maailmanlaajuisesta julkaisusta vastaa yhdysvaltalainen Moribund Records -levy-yhtiö.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Plague of Heresy and Madness | Mikko Myllykangas | 1.15 |  |  |  |  |  |  |
| 2. | Rex Mundi Aeternum | Myllykangas | 10.00 |  |  |  |  |  |  |
| 3. | Hounds of Lord | Myllykangas | 6.15 |  |  |  |  |  |  |
| 4. | Eye of the Storm | Myllykangas | 5.57 |  |  |  |  |  |  |
| 5. | Glory of Slaughter | Joni Tauriainen, Myllykangas | 3.37 |  |  |  |  |  |  |
| 6. | Nameless Ritual to Traverse the Abyss between Darkness and Light | Myllykangas, Antti J. Karjalainen | 6.14 |  |  |  |  |  |  |
| 7. | When the Day Is Done | Myllykangas | 4.43 |  |  |  |  |  |  |
| 8. | Mysterious Ways of Loss, Grief, and Distress | Myllykangas | 1.55 |  |  |  |  |  |  |
| 9. | Twilight of the Grey Gods | Myllykangas, Tauriainen | 5.06 |  |  |  |  |  |  |
| 10. | Church of Wolves | Myllykangas | 5.09 |  |  |  |  |  |  |
| 11. | Hell on Earth | Tauriainen, Myllykangas | 6.21 |  |  |  |  |  |  |
|  |  |  | 54.36 |  |  |  |  |  |  |
Kokoonpano

Mikko Myllykangas – laulu, kitara, kosketinsoittimet ja syntetisaattorit
Antti J. Karjalainen – kitara
Joni Tauriainen – basso
Tuska E. – rummut
Arvostelut

Metal Temple:
Metal Crypt:
Inferno:
Aiheesta muualla

Rex mundi Discogsissa. (englanniksi)
Albumi Rex mundi Encyclopaedia Metallum -sivustolla (englanniksi)
Moribund Records levy-yhtiön kotisivu
Rolf Bergström

Rolf Bergström on suomalainen laulaja, joka teki Manhattan-levymerkille albumin. Hänen yhtyeensä oli nimeltään Rolf Bergström ja Pyhimykset; yhtye teki keikkoja 1970-luvulla. Tunnettuja kappaleita ovat muun muassa "Pornojenkka" (1971) ja käännöskappale "Rokkibaby" (1974).
Diskografia

Rokkibaby, Manhattan (1974)
Valvottaminen

Valvottaminen on tehokas psykologinen ja fyysinen kidutusmenetelmä, muun muassa inkvisition käyttämä. Menetelmä on tehokas, veretön, eikä ensi alkuun aiheuta ruumiillisia vaurioita. Menetelmä tunnetaan latinalaisella nimellä tormentum insomniae. Pitkitetty valvottaminen aiheuttaa paitsi fyysistä ja henkistä kärsimystä, myös heikentää uhrien harkintakykyä. Näin heidät saadaan helposti murtumaan henkisesti ja tunnustamaan tai kertomaan mitä tahansa. Kun ihmistä valvotetaan tarpeeksi kauan, vastustuskyky heikkenee ja yleisin kuolinsyy on jokin tulehdustauti. Uhria valvotetaan pistelemällä, lyömällä, kutittamalla sekä pahoinpitelemällä. Myös koe-eläimillä on testattu valvotuksen vaikutusta. Kun sitä jatkettiin useita päiviä, koe-eläimet kuolivat rasitukseen. Myös erilaisilla valoärsykkeillä voidaan estää vankia nukkumasta. Juuri kun uhri on nukahtamassa, kirkkaat lamput alkavat välkkyä ja tekevät nukkumisen mahdottomaksi.
Vuonna 2014 selvisi, että CIA oli käyttänyt valvottamista kuulustelukeinona terrorismia vastaan.
Travie McCoy

| Travie McCoy |
| --- | --- |
 Travie McCoy esiintymässä vuonna 2008.
Henkilötiedot
Syntynyt: 5. elokuuta 1981 (ikä 43) Geneva, New York
Ammatti:  laulaja, rap-artisti, sanoittaja
Muusikko
Taiteilijanimi:  Travie McCoy
Laulukielet:  englanti
Aktiivisena:  1997–
Tyylilajit:  alternative hip hop, rap rock
Soittimet:  laulu, rummut, kitara
Yhtyeet:  Gym Class Heroes, Tequila Mockingbird, Bernie Allen
Levy-yhtiöt:  Decaydance Records Fueled by Ramen Nappy Boy Entertainment Bat Squad
Aiheesta muualla
www.traviemccoy.com ja www.traviemccoy.com
  [ Muokkaa Wikidatassa ] [ ohje ]  
Travis Lazarus ”Travie” McCoy (s. 5. elokuuta 1981 Geneva, New York) on yhdysvaltalainen laulaja, rap rock -yhtye Gym Class Heroesin perustaja. Yhtye on julkaissut neljä studioalbumia. Hän on julkaissut myös yhden sooloalbumin.
Yksityiselämä

Maaliskuussa 2008 Travie kertoi käyttäneensä opioideja. Hän aloitti käytön 15 vuoden iässä. Vuonna 2008 hän aloitti huumevieroitusohjelman. Tämä oli hänen toinen vieroituskertansa.
McCoy seurusteli Katy Perryn kanssa, joka esiintyi myös Gym Class Heroesin ”Cupid's Chokehold” -kappaleen musiikkivideolla. He ovat eronneet kahdesti, mutta aloittivat seurustelun jälleen huhtikuussa 2009. Pian seurusteltuaan pari kuitenkin erosi.
McCoy on vegetaristi. McCoy on rap-artisti Tygan serkku.
Sooloalbumi

Travien ensimmäinen sooloalbumi Lazarus julkaistiin 8. kesäkuuta 2010. Albumin ensimmäinen single ”Billionaire” (mukana Bruno Mars) julkaistiin 8. maaliskuuta 2010. Hän käyttää albumillaan taiteilijanimeä Travie McCoy. Levyn alkuperäinen nimi oli The Lazarus Project, mutta lakisyistä albumin nimi vaihdettiin Lazarukseksi. Lazarus-nimi tulee raamatun henkilöstä Lasarus ja nimi kuvastaa uudelleensyntymistä. Lazarus on myös Travien toinen nimi.
Diskografia > Sooloalbumit

Lazarus (2010)
Diskografia > Singlet

”Billionaire” (mukana Bruno Mars) (2010)
”Need You” (2010)
”We'll Be Alright” (2010)
”Rough Water” (mukana Jason Mraz) (2013)
”Keep On Keeping On” (mukana Brendon Urie) (2014)
”Golden” (mukana Sia) (2015)
Aiheesta muualla

Viralliset sivut
Valéria Gyenge

| Valéria Gyenge |
| --- | --- |
 Valéria Gyenge vuonna 1956
Henkilötiedot
Koko nimi:  Valéria Gyenge-Garay
Syntynyt: 3. huhtikuuta 1933 (ikä 91) Budapest, Unkari
Kansalaisuus:   Unkari
Uimari
Lajit:  vapaauinti
Seurat:  Törekvés SE
 Tietolaatikko päivitetty 13.4.2019 
Valéria Gyenge (s. 3. huhtikuuta 1933 Budapest, Unkari) on unkarilainen uransa päättänyt uimari. Hän voitti kesäolympialaisissa 1952 naisten 400 metrin vapaauinnin kultaa. Vuoden 1956 kesäolympialaisissa Gyenge osallistui naisten 400 metrin vapaauintiin ennakkosuosikkina, mutta floppasi ja jäi kahdeksanneksi. Gyenge valittiin International Swimming Hall of Fameen vuonna 1978.[lähde? ]
Rolf Carpelan

Rolf Maximilian Carpelan (11. maaliskuuta 1864 Uskela – 30. heinäkuuta 1958) oli suomalainen vapaaherra, kapteeni ja toimitusjohtaja.
Rolf Carpelanin vanhemmat olivat kapteeni, vapaaherra Otto Maximilian Carpelan ja Aurora Lovisa Wasenius. Hän kävi Haminan kadettikoulun 1886 ja oli upseerina 2. Turun suomalaisessa tarkk'ampujapataljoonassa 1886–1902. Sotilasuralta hän erosi kapteenin arvoisena. Suomen sisällissodan aikana Carpelan oli Turun suojeluskunnan päällikkönä.
Carpelan oli toiminimen Gust. A. Lindblom eftertr. toimitusjohtajana 1902–1904, Turun Veneveistämön toimitusjohtajana 1904–1913 sekä Antskogin verkatehdas Oy:n prokuristina 1904–1906 ja toimitusjohtajana 1907–1925.
Carpelan oli Keskinäinen vakuutusyhtiö Sammon johtokunnan jäsenenä vuodesta 1907, johtokunnan puheenjohtajana 1916–1937 ja tapaturmavakuutusosaston päällikkönä 1925–1939 sekä hallintoneuvoston jäsenenä 1939–1958. Hän oli Åbo teaterhus Ab:n toimitusjohtajana 1911–1958 ja Säästöpankki Fortunan johtokunnan puheenjohtajana 1921–1932 sekä isännöitsijänä vuodesta 1933. Lisäksi Carpelan oli johtokunnan jäsenenä  Turun säästöpankissa vuodesta 1911, Turun elinkorkolaitoksessa vuodesta 1912, Littoisten Oy:ssä 1904–1917, Akaan Höyrysaha Oy:ssä 1920–1927 sekä Luottovälitys Oy:ssä 1927–1958, josta ajasta johtokunnan puheenjohtajana 1932–1958. Turun kaupunginvaltuuston jäsenenä Carpelan oli 1910–1916 ja Åbo Akademin hallituksen jäsenenä 1928–1931 ja valtuuskunnan jäsenenä 1917–1958.
Rolf Carpelan oli naimisissa 1896–1945 kauppaneuvos Gustaf Adolf Lindblomin tyttären Märta Maria (Mary) Lindblomin (1871–1945) kanssa.
Aiheesta muualla

Kenraali Mannerheim johtaja Carpelanin vieraana Paraisilla kesällä 1924, Museovirasto, Historian kuvakokoelma (Finna)
USS Lehigh

USS Lehigh voi tarkoittaa seuraavia Yhdysvaltain laivaston aluksia:
USS Lehigh (1863), Passaic-luokan monitori
USS Lehigh (AK-192), Alamosa-luokan kuljetusalus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Lehigh”, voi hakea sivunnimihaulla, laajalla sivunnimihaulla tai tekstihaulla.